Președintele Klaus Iohannis și președinta Comisiei Europene Ursula von der Leyen au discutat miercuri, la Palatul Cotroceni, despre nevoia de a menține solidaritatea și unitatea Uniunii Europene în cadrul viitoarei arhitecturi instituționale a UE ce va fi decisă după alegerile pentru Parlamentul European.
Președintele Klaus Iohannis are miercuri întrevederi bilaterale, la Palatul Cotroceni, cu mai mulți lideri din cadrul Partidului Popular European, formațiune reunită la București pentru un congres destinat aprobării manifestului electoral pentru alegerile europene din 6-9 iunie și pentru desemnarea Ursulei von der Leyen drept candidat pentru funcția de președinte al Comisiei Europene.
"Mă bucur să o întâlnesc pe președinta Comisiei Europene, Ursula von der Leyen, la Palatul Cotroceni. Am avut discuții aprofundate pe cele mai importante subiecte europene, cu accent pe alegerile europene 2024. Am căzut de acord că menținerea unității și solidarității noastre pentru viitoarea arhitectură instituțională este esențială", a scris Iohannis, pe Twitter.
Glad to meet @EU_Commission President Ursula @vonderleyen at #CotroceniPalace. We had in-depth discussions on the most important European topics, with emphasis on #EUelections2024. We agreed that maintaining our unity & solidarity for the future institutional architecture is key. pic.twitter.com/Ic6ty4gew7
— Klaus Iohannis (@KlausIohannis) March 6, 2024
La rândul ei, președinta Comisiei Europene a precizat că a avut o întâlnire excelentă cu Klaus Iohannis, salutând angajamentul puternic al României pentru prosperitatea și securitatea europeană și mulțumind Bucureștiului pentru sprijinul constant și de nezdruncinat acordat Ucrainei și Republicii Moldova.
Excellent meeting with @KlausIohannis in Bucharest.
I welcome Romania's strong commitment to European prosperity and security.
Also want to thank Romania for its constant and unwavering support to Ukraine and Moldova. pic.twitter.com/yukv5NOlW2
— Ursula von der Leyen (@vonderleyen) March 6, 2024
Potrivit agendei difuzate de Administrația Prezidențială, șeful statului se întâlnește miercuri cu președinta Comisiei Europene, Ursula von der Leyen, cu președinta Parlamentului European, Roberta Metsola, dar și cu mai mulți prim-miniștri din țările UE conduse de PPE: Luc Frieden (Luxemburg), Leo Varadkar (Irlanda), Andrej Plenkovic (Croația), Ingrida Šimonytė (Lituania).
De asemenea, Iohannis va avea o întrevedere și cu ministrul de externe al Letoniei, Krišjānis Kariņš, fost premier al țării sale.
Totodată, președintele îi va primi la Palatul Cotroceni pe liderul Uniunii Creștin-Democrate din Germania, Friedrich Merz, dar și pe președinta Elveției, Viola Amherd, și pe prim-ministrul Serbiei, Ana Brnabić.
Citiți și Liderii celei mai puternice familii politice din UE vin la București: Tusk, Plenkovic, Nehammer sau Mitsotakis, alături de Ursula von der Leyen, Klaus Iohannis și Roberta Metsola la Congresul PPE
Unsprezece şefi de state şi de guverne din Uniunea Europeană, împreună cu preşedinta Comisiei Europene, Ursula von der Leyen, şi preşedinta Parlamentului European, Roberta Metsola, au confirmat prezenţa la Congresul Partidului Popular European din 6 – 7 martie de la Bucureşti în urma căruia va fi decis programul celei mai mari familii politice europene pentru alegerile europarlamentare din 6-9 iunie, precum și candidatul PPE la șefia Comisiei Europene, în persoana Ursulei von der Leyen, în vreme ce lucrările Congresului vor fi închise printr-un discurs al președintelui Klaus Iohannis.
Citiți și Material CaleaEuropeană.ro: Distribuția puterii PPE în UE și dincolo de granițele Uniunii Europene, familie politică europeană care decide săptămâna aceasta, la București, pașii de urmat în perspectiva alegerilor europarlamentare
Președintele Partidului Popular European, Manfred Weber, a declarat marți, la București, în ajunul Congresului PPE, că popularii europeni susțin ca un reprezentant al Europei Centrale și de Est să fie în conducerea Uniunii Europene în mandatul 2024-2029, precizările sale venind în contextul unei întrebări privind șansele președintelui Klaus Iohannis de a-și continua cariera politică la nivelul conducerii instituțiilor UE după încheierea celui de-al doilea mandat prezidențial.
Citiți și Iohannis, von der Leyen și Metsola, liderii de top care vor închide Congresul PPE de la București. Manfred Weber: Suntem partidul Europei Centrale și de Est, singurul care a adus lideri din Est la conducerea UE
Amintim că președintele Klaus Iohannis a susținut pe 7 februarie 2024 un discurs în plenul Parlamentului European de la Strasbourg, unde a prezentat viziunea sa cu privire la soluțiile ce trebuie formulate la principalele provocări cu care se confruntă Uniunea Europeană, într-un an crucial pentru viitorul UE.
Citiți și Klaus Iohannis, despre o carieră politică la nivelul conducerii UE: Ar fi inadmisibil ca nicio poziție relevantă să nu revină Estului. În 2019 s-a greșit, iar mulți est-europeni se consideră lăsați deoparte
Înainte de a intra în sala de plen a Parlamentului European, Iohannis a calificat drept "inadmisibil" deznodământul în care, după alegerile pentru Parlamentul European, niciuna din funcțiile cheie de conducere ale instituțiilor UE nu ar reveni unei persoane din Europa de Est.
"Nu cred că este momentul să fac speculații. Sunt președintele României, sunt membru în Consiliul European, unde după alegerile europene se vor discuta toate aceste poziții", a spus președintele, întrebat de CaleaEuropeană.ro dacă ia în considerare să își continue cariera politică la nivel european, prin numirea într-o înaltă funcție la conducerea unei instituții UE.
"Eu cred în 2019 s-a greșit. Toate pozițiile relevante au fost ocupate de persoane foarte competente, nu asta este discuția, din vechea Europă. Este unul dintre motivele pentru care foarte mulți est-europeni se consideră puțin lăsați deoparte. Este o eroare și sper că de data aceasta ca această eroare să nu se mai producă", a subliniat președintele, în cadrul unor declarații de presă alături de președinta Parlamentului European, Roberta Metsola, înainte de un discurs în plenul PE.
El a subliniat că "Ar fi bine pentru Uniune să se înțeleagă că alegerea pentru leadership trebuie să se facă și ținând cont de criteriul regional", referindu-se la persoane din "vechea Europă, din est, din nord, din sud".
"Aceste chestiuni nu trebuie niciodată neglijate, fiindcă ele ar adânci niște falii care, preferăm noi, să fie închise", a conchis el.
Nicolae Ciucă a discutat cu președinta PE despre strategia PPE pentru alegerile europarlamentare: Miza alegerilor din iunie este păstrarea într-o poziție fruntașă a forțelor pro-europene
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului "Reporter și Blogger European" la categoria Editorial și co-autor al volumelor "România transatlantică" și "100 de pași pentru o cetățenie europeană activă". Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
Marcel Ciolacu a discutat cu omologul irlandez Leo Varadkar despre obiectivele comune și noile modalități de a continua cooperarea bilaterală în domeniul investițiilor economice și în alte domenii
Nicolae Ciucă cere Adunării Politice a PPE să mențină unitatea pentru "a învinge pericolul extremismului": În acest an electoral important, este nevoie de un efort comun pentru a proteja Europa, democrația
Nicolae Ciucă a discutat cu președinta PE despre strategia PPE pentru alegerile europarlamentare: Miza alegerilor din iunie este păstrarea într-o poziție fruntașă a forțelor pro-europene
Președinta PE, Roberta Metsola, în dialog cu tinerii la București: Spaţiul Schengen nu va fi complet până când nu va intra şi România
De la București, liderul PPE Manfred Weber îi critică dur pe "socialistul" Scholz și "liberalul" Macron că dezbină Europa privind susținerea Ucrainei
Marcel Ciolacu și Ursula von der Leyen au discutat despre aderarea completă a României la Schengen și despre pericolul extremismului şi nevoia de stabilitate la nivelul României şi UE
Marcel Ciolacu a discutat cu omologul irlandez Leo Varadkar despre obiectivele comune și noile modalități de a continua cooperarea bilaterală în domeniul investițiilor economice și în alte domenii
Published
8 mins agoon
March 6, 2024Premierul Marcel Ciolacu l-a primit, miercuri, la Palatul Victoria, pe premierul Irlandei, Leo Varadkar, cu ocazia participării acestuia din urmă la Congresul Partidului Popular European (PPE), organizat la București, în perioada 6-7 martie, potrivit unui mesaj pe X.
"Mă bucur că m-am întâlnit cu prim-ministrul Irlandei, Leo Varadkar, pentru a discuta despre numeroasele obiective comune și despre noi modalități de a continua cooperarea noastră în domeniul investițiilor economice și în alte domenii", a transmis premierul Marcel Ciolacu.
I am glad I met the PM of Ireland 🇮🇪 @LeoVaradkar to touch upon the numerous common objectives & new ways to further our cooperation in economic investments & other fields. We also addressed the security in the region & the support for Ukraine and the Republic of Moldova. pic.twitter.com/58nwvp1TnS
— Marcel Ciolacu (@CiolacuMarcel) March 6, 2024
Cei doi șefi de guvern au abordat, de asemenea, securitatea în regiune și sprijinul acordat Ucrainei și Republicii Moldova.
Marți, premierul Marcel Ciolacu a avut o întâlnire și cu omologul din Lituania, Ingrida Šimonytė, căreia i-a transmis recunoștința sa pentru sprijinul țării baltice față de aderarea deplină a României la spațiul Schengen. De asemenea, șefa guvernului lituanian se află la București pentru a participa la Congresul PPE.
Published
53 mins agoon
March 6, 2024By
Teodora IonPreședintele Partidului Național Liberal, Nicolae Ciucă, i-a îndemnat pe participanții la Adunarea Politică a Partidului Popular European să mențină unitatea în fața pericolului extremismului, în contextul unui an al alegerilor.
"Le-am spus participanților la Adunarea Politică a PPE că, astăzi, se află cu toții acasă. Pentru că Europa este o mare familie, iar popularii europeni sunt acasă aici, în București. Este crucial să abordăm alegerile din acest an uniți, pentru că a învinge pericolul extremismului. Acești așa-zișii <<suveraniști>> urmăresc slăbirea unității europene și e nevoie de un efort comun pentru a proteja Europa, democrația, libertatea", a remarcat președintele PNL și al Senatului României.
În viziunea sa, interesul oamenilor și al comunităților locale din toată Europa trebuie să se afle în centrul mesajelor și acțiunilor pentru "a avea succes în acest an electoral important".
"Pentru a avea succes în acest an electoral important, trebuie să afirmăm mai clar că obiectivele noastre servesc interesul oamenilor și al comunităților locale din toată Europa. Toate partidele membre PPE își doresc o Europă sigură, securizată, în care companiile prosperă și creează locuri de muncă bine plătite", a amintit Ciucă.
La această Adunare Politică a PPE, actuala președintă a Comisiei Europene, Ursula von der Leyen, s-a înscris în competiția pentru alegerea candidatului popularilor europeni la conducerea executivului european.
Candidatura sa urmează să fie supusă joi la vot.
"Popularii europeni se prezintă în alegeri cu oameni care și-au dovedit calitățile. Lucrările reuniunii de mâine și poimâine vor transmite întregii Europe un semnal al forței uriașe a PPE. Vom reuși în aceste alegeri pentru oameni, pentru Europa, pentru viitorul tuturor", a conchis președintele PNL.
Congresul Partidului Popular European, găzduit de Partidul Național Liberal, începe miercuri la București și îi aduce împreună pe președinții Comisiei Europene, Ursula von der Leyen, Parlamentului European, Roberta Metsola, și pe 11 șefi de stat și de guvern, în frunte cu președintele Klaus Iohannis, alături de 2000 de delegați.
Published
1 hour agoon
March 6, 2024Președintele Senatului, liderul Partidului Național Liberal (PNL), Nicolae Ciucă, a avut, miercuri dimineață, o discuție cu președinta Parlamentului European despre strategia Partidului Popular European pentru alegerile europene din luna iunie.
PNL este gazda, în perioada 6-7 martie, a Congresului PPE de la București, care va adopta manifestul electoral al celei mai mari familii politice europene și care va desemna candidatul său cap de listă pentru șefia Comisiei Europene în contextul alegerilor din vară pentru Parlamentul European.
"M-am revăzut astăzi la București cu Roberta Metsola, președinta Parlamentului European, care participă la congresul PPE. Ideea principală a discuției a fost strategia pentru următoarele alegeri europarlamentare. Ca populari europeni, credem că aceasta va fi cea mai bună evaluare a modului în care instituțiile europene abordează problemele curente", a declarat președintele Senatului, într-un mesaj pe Facebook.
Nicolae Ciucă a mai spus că "miza alegerilor din iunie este păstrarea într-o poziție fruntașă a forțelor pro-europene", în contextul apariției, în ultimii ani, a "unui val de politicieni și formațiuni extremiste în Europa, cu un discurs anti-european".
"Doar așa, noul Parlament European și viitoarea Comisie pot continuă să ia măsuri bazate pe valorile pe care este construită UE", a subliniat liderul PNL.
Cei doi oficiali și politicieni PPE au discutat și despre fenomenul îngrijorător al răspândirii dezinformărilor și manipulărilor pe rețelele sociale.
"Concluzia noastră este că le putem combate arătând cetățenilor beneficiile apartenenței la Uniunea Europeană și soluțiile pentru depășirea provocărilor economice din prezent", a mai afirmat Nicolae Ciucă.
Concrete & Design Solutions
Congresul PPE: Klaus Iohannis și Ursula von der Leyen au căzut de acord asupra menținerii unității și solidarității în viitoarea arhitectură instituțională a UE după alegerile europene
Marcel Ciolacu îi mulțumește premierului Lituaniei pentru sprijinirea aderării depline a României la Schengen: Sunt convins că parteneriatul nostru va continua în cadrul Inițiativei celor Trei Mări și București 9
"Act de solidaritate cibernetică". Consiliul și PE ajung la un acord provizoriu pentru a consolida capacitățile de securitate ale Europei
Președinta PE, Roberta Metsola, în dialog cu tinerii la București: Spaţiul Schengen nu va fi complet până când nu va intra şi România
Marcel Ciolacu și Ursula von der Leyen au discutat despre aderarea completă a României la Schengen și despre pericolul extremismului şi nevoia de stabilitate la nivelul României şi UE
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Bogdan Ivan, la Gala Cercetării Românești 2024: Inovarea trebuie să iasă din laboratoare și să fie pusă în valoare
Din PE, Iulia Navalnaia transmite Occidentului: Dacă vreți să-l învingeți pe Putin, trebuie să deveniți inovatori. Încetați să mai fiți plictisitori
Au fost semnate contractele de execuție pentru construcția spitalelor regionale de urgență din Iași și Cluj. Marcel Ciolacu: Îndeplinim o promisiune făcută românilor de clasa politică de mai bine de 15 ani
Nicolae Ciucă susține o coaliție transpartinică pentru promovarea egalității de gen: Există o legătură directă între o democrație solidă și respectarea drepturilor femeilor
Marcel Ciolacu, la AmCham CEO Business Forum: Dorim ca SUA să devină partenerul principal non-UE al României. În contextul provocărilor de securitate atât de mari, nu mai avem " timp de proiecte mici"
La doi ani de la invazia Rusiei în Ucraina, Jens Stoltenberg afirmă clar că țara asediată "va adera la NATO": "Nu este o chestiune de dacă, ci de când"
Bruxelles-ul va debloca fonduri europene de 137 miliarde de euro pentru Polonia în contextul reformelor privind statul de drept
Coaliția de guvernare a decis comasarea alegerilor locale cu cele europene pentru 9 iunie. Românii vor mai vota pentru prezidențiale în septembrie și pentru parlamentare în decembrie
"Living Better with Europe". Chestorul PE Victor Negrescu: În cei 17 ani de apartenență la UE, România a înregistrat un sold pozitiv de 62 de miliarde de euro comparativ cu obligațiile financiare de țară membră
Marcel Ciolacu subliniază importanța alegerilor europene din 9 iunie: Vreau să trăiesc într-o Românie și într-o Europă liberă. Aceste alegeri vor fi despre principii, pentru apărarea valorilor, a statului de drept
Trending
- RUSIA7 days ago
- PPE6 days ago
PNL: Congresul PPE de la București va reuni 2.000 de delegați din 40 de țări, inclusiv președinții Comisiei Europene și Parlamentului European și liderii de stat din PPE
- ROMÂNIA6 days ago
Nicolae Ciucă: România are cele mai solide garanții de securitate; Dacă nu sprijinim Ucraina și se rupe linia frontului, Rusia poate ajunge la gurile Dunării
- ROMÂNIA1 week ago
- COMISIA EUROPEANA1 week ago
Made in Europe. Ursula von der Leyen face apel la o "mentalitate europeană în domeniul apărării" pentru "a contura viitorul arhitecturii noastre de securitate", în complementaritate cu NATO